पटना: 2019 में होने वाले लोकसभा चुनाव को लेकर भले ही बीजेपी और जेडीयू में सहमति बन गई हो, लेकिन उसकी एक सहयोगी पार्टी लगातार नाराज चल रही है। उपेंद्र कुशवाहा की राष्ट्रीय लोक समता पार्टी (रालोसपा) ने एक बार फिर अपनी नाराजगी जाहिर की है। रालोसपा के कार्यकारी अध्यक्ष नागमणि ने यहां मंगलवार को एक बार फिर एनडीए पर निशाना साधते हुए कहा कि राष्ट्रीय जनता दल के अध्यक्ष लालू प्रसाद यादव की तारीफ की। नागमणि ने कहा कि 2019 लोकसभा चुनाव में एनडीए बुरी तरह से हार जाएगा।